KWI วิ่งต่อ 5% รับ “ดอกเบี้ย-บอนด์ยีลด์” ขาขึ้น
KWI ราคาบวกต่อ 5% ขณะที่ย้อนกลับไปดูก่อนหน้ารอบสองเดือนพุ่งกว่า 165% ตอบรับอัตราดอกเบี้ยขาขึ้น-บอนด์ยีลด์พุ่งเกินกว่า 3%
KWI ราคาบวกต่อ 5% ขณะที่ย้อนกลับไปดูก่อนหน้ารอบสองเดือนพุ่งกว่า 165% ตอบรับอัตราดอกเบี้ยขาขึ้น-บอนด์ยีลด์พุ่งเกินกว่า 3%
1 ก.ย. 2565

ผู้สื่อข่าวรายงานว่า วันนี้ (1 ก.ย. 65) ราคาหุ้น บริษัท เคดับบลิวไอ จำกัด (มหาชน) หรือ KWI ณ เวลา 11:40 น. อยู่ที่ระดับ 4.76 บาท บวก 0.22 บาท หรือ 4.85% สูงสุดที่ระดับ 5.10 บาท ต่ำสุดที่ระดับ 4.60 บาท ด้วยมูลค่าการซื้อขาย 461.21 ล้านบาท

ทั้งนี้ หากย้อนกลับไปดูราคาหุ้นบนกระดานนับตั้งแต่ต้นเดือนกรกฎาคม พบว่าเคลื่อนไหวลักษณะ Sideway Up โดยจากราคาแถวๆบริเวณ 1.92 บาท แล้วจากนั่นขึ้นมาเรื่อยๆจนทะลุ 5 บาท ซึ่งหากดูจากเปลี่ยนแปลงจะเห็นว่ามีการปรับตัวขึ้น 147.91% เพียงภายในเวลา 2 เดือนเศษ
อย่างไรก็ตามส่วนหนึ่งได้รับประโยชน์จากดอกเบี้ยขาขึ้น ประกอบกับอัตราผลตอบแทนพันธบัตรรัฐบาลสหรัฐอายุ 10 ปี และอัตราผลตอบแทนพันธบัตรรัฐบาลอายุ 30 ปี ดีดตัวสู่ระดับ 3%
โดยดอกเบี้ยขาขึ้นจะดีต่อประกันชีวิตโดยเฉพาะในด้านพอร์ตลงทุน ซึ่งส่วนมากจะลงทุนในตราสารหนี้เรตติ้งดี ซึ่งผลตอบแทนจะล้อไปกับบอนด์ยีลด์ และในอีกด้านหนึ่งคือการตั้งสำรองของประกันชีวิตจะลดลงในระยะยาว เนื่องจากหนี้สินที่ถูกตีมาเป็นมูลค่าปัจจุบันจะมีมูลค่าน้อยลง เนื่องจากอัตราคิดลดที่สูงขึ้น สำหรับธุรกิจของบริษัทส่วนหนึ่งมีธุรกิจประกันภัย